Μαρία της Δανίας

Η **Μαρία της Δανίας, Κόμισσα του Μονπεζά** (Δανικά: *Marie til Danmark, Κomtesse af Monpezat*, γεννημένη ως Μαρία Αγαθή Οντίλ Καβαλιέ *Marie Agathe Odile Cavallier*, 6 Φεβρουαρίου 1976) είναι η δεύτερη σύζυγος του Πρίγκιπα Ιωακείμ της Δανίας.

## Πρώιμα χρόνια
Γεννήθηκε στις 6 Φεβρουαρίου 1976 στο Παρίσι. Είναι η μοναδική κόρη του Αλέν Καβαλιέ και της Φραγκίσκης Γκρασιό. Μετακόμισε στη Γενεύη της Ελβετίας με τη μητέρα της μετά το διαζύγιο των γονιών της. Έχει δυο μεγαλύτερα ετεροθαλή αδέλφια τον Μπέντζαμιν και τον Γκρεγκορί Γκραντέ και δύο μικρότερα αδέλφια τον Σαρλ και τον Εντουάρντ Καβαλιέ.

Μιλάει Γαλλικά, Αγγλικά, Ισπανικά και Ιταλικά. Ενώ την στιγμή που ανακοινώθηκε ο γάμος της με τον πρίγκιπα Ιωακείμ έκανε μαθήματα για να μάθει τα Δανέζικα.

Η Μαρία ήρθε για πρώτη φορά στα φώτα της δημοσιότητας από τις ιδιωτικές διακοπές της, στην Αβινιόν της Γαλλίας με τον Πρίγκιπα Ιωακείμ τον Αύγουστο του 2005. Μαζί γιόρτασαν το νέο έτος του 2007 παρέα με την πρώην σύζυγό του Αλεξάνδρα και τους γιους του Νικόλαο και Φέλιξ, καθώς και με στενούς φίλους.

Τον Ιανουάριο του 2007, η Μαρία συνόδευσε τον πρίγκιπα Ιωακείμ και τα παιδιά του σε διακοπές σκι στην Ελβετία. Την ίδια χρονιά η Μαρία εντάχθηκε στην βασιλική οικογένεια για το Πάσχα στο Παλάτι Μαρσελίσμποργκ, όπου συναντήθηκε για πρώτη φορά με τη μητέρα του Ιωακείμ, βασίλισσα Μαργαρίτα Β΄. Η Μαρία πραγματοποίησε όλο και περισσότερες επισκέψεις τα σαββατοκύριακα από τη Γενεύη στη Δανία το 2007.

Στις 3 Οκτωβρίου 2007, ανακοινώθηκαν και επίσημα οι αρραβώνες της Μαρίας και του πρίγκιπα Ιωακείμ. Στις 21 Νοεμβρίου 2007, το Βασιλικό Δικαστήριο ανακοίνωσε ότι ο γάμος θα διεξαχθεί στις 24 Μαΐου 2008.

Ο γάμος πραγματοποιήθηκε στις 24 Μαΐου 2008 στην εκκλησία Μογκελτόντερ. Μετά τον γάμο η Μαρία πήρε τον τίτλο *Πριγκίπισσα της Δανίας, Κόμισσα του Μονπεζά*.

Ήταν Γαλλίδα πολίτης και μέλος της Ρωμαιοκαθολικής Εκκλησίας, με το γάμο έγινε Δανή πολίτης και μέλος της Ευαγγελικής-Λουθηρανικής Εκκλησίας της Δανίας.

Η Μαρία και ο Ιωακείμ απέκτησαν δύο παιδιά:
*τον Κόμη Ερρίκο (2009-)
*την Κόμισσα Αθηνά (2012-)

Η Μαρία είναι επίσης μητριά των γιων του πρίγκιπα Ιωακείμ από τον πρώτο του γάμο, του Πρίγκιπα Νικόλαου και του Πρίγκιπα Φέλιξ.

Είναι ανάδοχος των:
*Τανγκί Περέττι
*Σοφία Αγνή Ντέιβιντσεν
*Αγαθή Άννα Στίνστρουπ
*Πριγκίπισσα Ιωσηφίνα της Δανίας
*Νικόλαος Χριστιανός Γιούε Μπέντνερ

## Τίτλοι
***6 Φεβρουαρίου 1976 - 24 Μαΐου 2008**: Δεσποινίς Μαρία Αγαθή Οντίλ Καβαλιέ
***24 Μαΐου 2008 - έως σήμερα**: *Η Βασιλική Υψηλότητα* Πριγκίπισσα Μαρία της Δανίας, Κόμισσα του Μονπεζά

### Τιμητικές διακρίσεις
**Δανικές**
*  Ιππότης του Τάγματος του Ελέφαντα
*  Τάγμα του Βασιλικού Οίκου της Βασίλισσας Μαργαρίτας Β΄
*  **11 Ιουνίου 2009**: Αναμνηστικό Μετάλλιο των 75ων Γενεθλίων του Πριγκιπικού Συζύγου
*  **16 Απριλίου 2010**: Αναμνηστικό Μετάλλιο των 70ων Γενεθλίων της Βασίλισσας 
*  **14 Ιανουαρίου 2012**: Αναμνηστικό Μετάλλιο του Ρουμπίνιου Ιωβηλαίου της Βασίλισσας 
*  **16 Απριλίου 2015**: Αναμνηστικό Μετάλλιο των 75ων Γενεθλίων της Βασίλισσας 

**Ξένες**
*  Ντάμα Μεγαλόσταυρου του Τάγματος του Λεοπόλδου Β΄
*  Μεγαλόσταυρος του Τάγματος του Λευκού Τριαντάφυλλου
*  Μεγάλη Αξιωματούχος του Τάγματος της Λεγεώνας της Τιμής
*  Μεγαλόσταυρος του Τάγματος της Ευποιΐας
*  Μεγαλόσταυρος του Τάγματος του Γερακιού
*  Μεγαλόσταυρος του Τάγματος του Αετού των Αζτέκων
*  Ντάμα Μεγαλόσταυρου του Τάγματος του Αγ. Όλαφ
*  Ντάμα Μεγαλόσταυρου του Τάγματος του Στέμματος

## Παραπομπές

## Εξωτερικοί σύνδεσμοι
* Official page of Princess Marie of Denmark
* http://www.billed-bladet.dk/default.asp?Action=Details&Item=3961  - 19.04.06 ... Billed-Bladet: Danmarks Royale Ugeblad,  19 April 2006 - Joachim og Marie på hemmelig ferie
*The Copenhagen Post, March 23, 2006: The Royal Family has given its seal of approval to the relationship between Prince Joachim and his new French girlfriend
*Engagement Prince Joachim and Marie Cavallier - official announcement from Amalienborg Palace
*Wedding date Prince Joachim and Marie Cavallier - official announcement from Amalienborg Palace

Κατηγορία:Οίκος του Γκλύξμπουργκ
Κατηγορία:Γάλλοι ευγενείς
Κατηγορία:Πριγκίπισσες της Δανίας
Κατηγορία:Δανοί ευγενείς